Eng.sz.: GKM EKH: R-1978/2000.
Dr. Kopári László
Irodavezető
7626 Pécs, Koller u. 7. 2. emelet 25.
mobil   	00-36-20-4338163
mail:    	kopari@kopari.hu
web:    	www.kopari.hu
________________________________________________________________

Expedíciós hajóval Grönlandra, 
az északi sarkkörön túl az eszkimók és a jég világába
magyar nyelvű csoportvezetéssel az utazás teljes időtartama alatt

Színes inuit házak, szánhúzó kutyák, fjordok, jéghegyek, sarkvidéki állatvilág
disco a Disko-öbölben, gleccserek és érintetlen sarkvidéki tájak…
…, s egy életre szóló élmény

2027. július 03. - 15. (13 nap)

1. nap: Indulás Budapestről menetrendszerinti repülőjárattal Izland fővárosába, Reykjavíkba. Érkezés után transzfer a szállásra szabadidő, felkészülés az expedícióra.
2. nap: Repülés Reykjavíkból Nuukba, Grönland színes és hangulatos fővárosába. Séta az óvárosban, a kikötő és a tengerpart megismerése, s beszállás a MS. Fridtjof Nansen expedíciós hajóra, ahol elfoglaljuk a kabinunkat.
3. nap: Egész napunkat a hajón töltjük, s élvezzük az all inclusive ellátás minden előnyét, miközben áthajózunk az északi sarkkörön, é. sz. 66° 33' 39" szélességi fokán.
4. nap: Érkezés a lenyűgöző Disko-öbölbe – ami a bálnák és a sarkvidéki élővilág egyik legfontosabb menedéke –, illetve abból nyíló Ilulissat-fjord környékén. Lehetséges ingyenes fakultatív program: Séta az UNESCO-védelem alatt álló, lélegzetelállítóan látványos helyszínen, ahol a Jakobshavn-gleccserből származó jéghegyeket és a gazdag sarkvidéki növényvilággal csodálhatjuk, majd rövid túra során felkeressük Sermermiut elhagyatott településének maradványait, ahol megismerjük az egykori inuit élet nyomait és a mára növényzettel benőtt ősi sírokat. 
Lehetséges fizetős fakultatív programok:
- 1 órás repülés a Sermeq Avangnardleq-gleccser főlé: 462 EUR/főtől,
- 40 perces repülés az Ilulissat-fjord felett: 350 EUR/főtől,
- 1 órás hajókirándulás az Ilulissat-fjordban a jéghegyek között: 192 EUR/főtől,
- másfél órás séta helyi idegenvezetővel Ilulissat városkában: 50 EUR/főtől,
- találkozás Grönland ikonikus szánhúzó kutyáival: 50 EUR/főtől.
5.-6. nap: Két napunk van az Uummannaq-fjord felfedezésére, ami már Grönland távoli vidéke, ahol az élet ritmusát a természet diktálja. Lehetséges partraszállások kis településeken, fjordokban hajózás, történelmi és régészeti helyszínek megtekintése. Lehetséges ingyenes fakultatív program: látogatás az Uummannaq Múzeumban, ahol hagyományos inuit tárgyak és sarkvidéki felfedezők emlékei láthatók, s a híres Qilakitsoq múmiák másolatai mellett, majd a településen sétálva érintjük a jól megőrzött tőzegházakat és az 1935-ben épült különleges kőtemplomot. A helyiek táncbemutatója és a szánhúzó kutyák látványa közelebb hozza a grönlandi élet mindennapjait, s elsétálunk még a Mikulás nyári otthonához is.
7-9. nap: Három nap a Disko-öbölben: mely a hajóút egyik fénypontja, ahol hatalmas, különleges formájú jéghegyek között hajózunk, gleccsereket, fjordok látunk, s esetleg bálnákat a fedélzetről. Lehetséges ingyenes fakultatív program: expedíciós nap a Vaigat-szorosban, ahol zodiákkal hajózunk és partraszállás az érintetlen partvidéken. Az útvonalat az aktuális időjárás és az élővilág határozza meg, de kiváló az esély bálnák, sasok, sőt akár jegesmedvék megfigyelésére is.
Lehetséges fizetős fakultatív programok:
- 1 órás séta helyi idegenvezetővel Qeqertarsuaqban: 45 EUR/főtől,
- találkozás Grönland ikonikus szánhúzó kutyáival: 46 EUR/főtől,
- 5 órás túra Kuannit bazaltképződményeihez és Qorlortorsuaq-vízeséshez: 96 EUR/főtől.
10. – 11. nap: Hajózás dél felé, Nyugat-Grönland partjai mentén, ahová modern és hagyományos grönlandi városok is települtek el. Lehetséges ingyenes fakultatív program: Úttörőkhöz méltó expedíciós nap az Evighed-frjodban, ahol gyönyörű tájak, a vadvilág, hegycsúcsok, jéghegyek várnak bennünket, illetve 2 órás vezetett séta Grönland második legnagyobb városában, Sisimiutban – ahol a hagyomány és a modern élet harmonikusan fonódik össze –, mely során érintjük az óvárost színes házait, a nyüzsgő hús- és halpiacot, a festői Nalunnguarfik-tavat, s végül a Sisimiut Múzeumot, amely szabadon látogatható.
Lehetséges fizetős fakultatív programok:
- 2 és fél program, 12 fős hajóval az Amarioq-fjordon át a Nipoisat-szigetre: 216 EUR/főtől,
- 3 és fél órás, 8 km-es túra Grönland lenyűgöző tájain az Északi Sarkkör Túraösvényen: 99 EUR/főtől,
- másfél órás buszos kirándulás Sisimiutban: 86 EUR/főtől,
- 2 órás kultúrtörténeti túra lenyűgöző panorámával Sallinnguitra (Tele-sziget): 74 EUR/főtől.
12. nap: Érkezés vissza Nuukba, búcsú a hajótól és az expedíciós csapattól, majd repülés vissza Reykjavíkba életre szóló élményekkel gazdagodva. Transzfer a szállásra.
13. nap: Transzfer a hoteltől a repülőtérre, s indulás haza menetrendszerinti repülővel Budapestre,

Ár: 4.999.000 Ft/fő-től, 2 fő/ablakos kabin, illetve 2 fő/szoba elhelyezés esetén a szabad kabinkapacitás függvényében

Magasabb kategóriájú kabinokról vagy egyágyas elhelyezésről érdeklődjön irodánkban!

Az ár tartalmazza:
- 1-1 éjszaka szállást az út elején és végén Rejkjavikban, 3*-os hotelben reggelivel
- a Rejkjavik és Nuuk közötti repülőjegyet turistaosztályon oda-vissza
- elhelyezés a kiválasztott kabinkategóriában
- all inclusiev ellátást a hajón meghatározott italokból
- az összes külföldi transzfert
- a kikötői illetéket
- a legtöbb fedélzeti létesítmény és közös utastér használatát
- magyar nyelvű asszisztenciát, vezetett városi túrát Rejkjavikban
- ingyenes Wi-Fi-t a hajó fedélzetén
- részvételi lehetőséget a hajó expedíciós csapatának előadásain
- hajó tudományos központjának használatát
- profi fedélzeti fotós tippjeit a legjobb táj- és vadfotók elkészítéséhez
- hajó pezsgőfürdőinek, panorámás szaunájának használatát
- a lehetséges ingyenes fakultatív programokat
- kölcsön túracsizmát a kiszállásokhoz
- ajándék szél- és vízálló expedíciós dzsekit

A részvételi díj nem tartalmazza:
- a Budapest - Rejkjavik repülőjegyet oda-vissza, ami akár másnál is megvehető, de kérésre intézzük mindenkinek ugyan arra a járatra. A menetrend és az ár csak az indulás előtt 330 nappal nyílik meg.
- a magyarországi transzfereket
- a fel nem sorolt étkezéseket és italokat
- a lehetséges fizetős fakultatív programokat
- a kezeléseket a fedélzeti wellness részlegen
- orvosi ellátást
- utasbiztosítást – kötelező, s a megfelelő utasbiztosítás irodánkban megköthető
- semmi olyat, amelyet „Az ár tartalmazza:” részben nem említünk

A hajó az MS Fridtjof Nansen, ami egyedi gyártású expedíciós hajó, ami 2020-ban készült el a norvégiai Kleven Yards Hajógyárban.  Az utaskapacitása 500 fő, hossza 140 m, s hibrid meghajtó rendszerrel építették, az egy évvel korábban megépült testvérével, az MS Roald Amundsen együtt.